ఓ వారాలబ్బాయి జయభేరి (7)(గతవారం తరువాయి)చెన్నై ఆంధ్రాక్లబ్లో మేం వేయాల్సిన నాటిక రిహార్సల్స్ చూసి జడ్జి చేయడానికి ఇద్దరు ప్రముఖులు మా ఊరు వచ్చారు. వారిదర్లో ఒకరు కేవీయస్శర్మగారు, మరొకరు రావుశర్మగారు. కేవీయస్ శర్మగారు ఆ రోజుల్లో చాలా మంచి ఆర్టిస్ట్. చెప్పుకోదగ్గ చిత్రాలు చాలా చేశారు. మరీ ముఖ్యంగా పౌరాణిక చిత్రాల్లో మంచివేషాలు వేశారు. రావుశర్మగారు అప్పటికే హీరోగా చేశారు.  వారు వచ్చారన్న  విషయం ఊళ్ళో ఆ నోటా ఈనోటా విన్నవారంతా గబగబా పనులు పూర్తి చేసుకుని వాళ్లను చూడ్డానికి సిద్ధం కాసాగారు. అంతలో పిల్లలంతా వారు దిగిన ఇంటి ముందు గుమిగూడారు. ఊళ్లో పెద్దాళ్లు కూడా వాళ్లను కలుసుకుని క్షేమసమాచారాలన్నీ కనుక్కున్నారు. ఆ రోజు నాటకం, నాటిక ప్రదర్శించే మా నటులందరం కూడా వెళ్లి వారిని కలిసి నమస్కారం చేసి వచ్చేశాం.     పిల్లలు, పెద్దలు అందరి నోటా ఆ రోజు జరగబోయే ప్రదర్శనల గురించే. ముందురోజు అనుకున్నట్టుగానే రంగస్థలం ఏర్పాటు చేసుకున్నాం. అతిథుల ముందు మా సీనియర్లు  నాటకం వేశారు. అది పూర్తయ్యాక మేం నాటిక వేశాం. చూస్తున్నంతసేపూ మా ఊళ్లోవాళ్లు అందరూ ‘బ్రహ్మాండం బ్రహ్మాండం’ అని  చప్పట్లు కొట్టారు. మాతోటి కుర్రకారంతా ఈలలూ, గోలలూ సరదాగా సాగింది. అంత సంబరాన్ని ఒక్కసారిగా చూడటంతో మేమంతా హుషారైపోయాం. జడ్జీలముందు నాటక ప్రదర్శనప్పుడు మేం మరింత హుషారుగా ఎవరి డైలాగులు వాళ్లం చెప్పాం. ‘ఇరగదీశార్రా అబ్బాయ్’ అని ఒకరంటే.. ‘మన ఊరి పరువు నిలబెట్టారురా’ అని ఇంకొకరన్నారు. అబ్బో ప్రశంసలే ప్రశంసలనుకోండి. అన్నిటినీ చూసి ఉబ్బితబ్బిబ్బైపోయాం. పొగడ్తలతో కడుపునిండటం అంటే ఏంటో ఆ రోజు నాకు బాగా అర్థమైంది.     ‘ఓ.. ఇంక ప్రైజ్ వచ్చేసినట్టే’ అని మాలో మేం మాట్లాడుకోసాగాం. అమితానందంతో ఉన్నప్పుడు ముఖాల్లో ఒకరకమైన కళ వస్తుంది. అలాంటి తేజస్సు మాలో ప్రతి ఒక్కరిలోనూ ఆ రోజు కనిపించే ఉంటుందని నా గట్టి నమ్మకం. జడ్జీలకు విందు భోజనంఎవరైనా మన ఊరికి అతిథులుగా వస్తే వారికి గౌరవ మర్యాదలు చేయకుండా పంపం. ఇప్పటికీ చాలా పల్లెటూర్లలో ఆ సంప్రదాయం కొనసాగుతోంది. అలా మా నాటకాన్ని, నాటికను చూడ్డానికి జడ్జీలుగా వచ్చిన ఇద్దరికీ మా ఊళ్లో వాళ్లందరూ ఘనంగా విందు ఇవ్వాలనుకున్నారు. మా చిన్నాన్నగారింట్లో అందుకు కావాల్సిన అన్ని ఏర్పాట్లూ పూర్తయ్యాయి. గారెలు, బూరులు, రకరకాల కూరలు, పచ్చళ్లు, వేపుళ్లు... సాయంత్రం పూట వీచే పైరుగాలి ఈ ఘుమఘుమలను కూడా ఆ వేళ మోసుకొచ్చింది. ఆ వాసనల వెంటే మేం కూడా మా చిన్నాన్నగారింటి గుమ్మం ముందుకు చేరుకున్నాం. ఊళ్లో వాళ్లందరి పరిస్థితీ ఏమోగానీ.. ‘రేపటి నుంచి మనం హీరోలం...మన ఊరు పరువు నిలబెట్టాం’ అనే భావన నటించిన  మా అందరిలోనూ ఉంది. అందుకే కాస్త దర్జాగా ఇస్త్రీ చేసిన బట్టలు తొడుక్కుని అక్కడికి చేరుకున్నాం.        రాగి గంగాళాల్లో నీళ్ళు ముంచుకుని కాళ్లు చేతులు శుభ్రం చేసుకుని భోజనాల దగ్గరకు చేరుకున్నారు ఇద్దరు అతిథులు. మా పిన్నమ్మకు మరికొంతమంది ఆడవాళ్లు వడ్డనలో సాయం చేస్తున్నారు. మెల్లగా భోజనాల దగ్గర కుశల ప్రశ్నలూ, ఊరి ముచ్చట్లు అయ్యాక మా ప్రస్తావన వచ్చింది. ‘‘మా వాళ్లు ఎలా చేశారండీ.. నాటకం బావుందా? నాటిక బావుందా? ఏది నచ్చింది మీకు... మాకైతే రెండూ బ్రహ్మాండం అనిపించాయి. మా కుర్రాళ్లందరూ చాలా బాగా చేశారు’ అన్నారు మా చిన్నాన్నగారు. ఆ మాటలకు అతిథులు ఇద్దరు నవ్వుతున్నారు. ఏమీ మాట్లాడటం లేదు. కాసేపు అంతా నిశ్శబ్దంగా అనిపించింది. అందరూ ఎవరి ప్లేట్లలో భోజనం వాళ్లు శ్రద్ధగా తింటున్నారు.మా పిన్నమ్మ ఒకరికి నెయ్యి వడ్డిస్తోంది. మరొకరికి వడియాలు పెట్టింది. మరో ప్లేట్లో ఆవకాయముక్క కాస్త నూనెవాటంగా తీసి వడ్డించింది. కానీ అందరూ మౌనంగానే  ఉన్నారు.      ఎందుకో ఆ మౌనం కొన్ని సెకన్లపాటే ఉన్నా.. నా వరకు చాలా భారంగా అనిపించింది. అప్పటిదాకా ఉన్న ఆసక్తి ఒకరకమైన మాటల్లో చెప్పుకోలేని భావోద్వేగంగా రూపాంతరం చెందడాన్ని కిటికీ పక్కనే ఉన్న నేను గమనించాను. ఏమనుకున్నారో మరలా మా చిన్నాన్నే చొరవ చేసి ‘చెప్పండి.. ఫర్వాలేదు. ఏం బావుందా? లేదా? ఎలా ఉంది? చెప్పండి ఫర్లేదు’ అన్నారు. ‘రాళ్లు రత్తాలు’ అని వేసిన నాటకంలో నటించిన వారందరూ బాగా చేశారు. కానీ కథా వస్తువు ఎంటర్టైనమెంట్ నాటకంలాగా ఉంది’ అన్నారు. ‘అంటే?’ చిన్నాన్న ప్రశ్నించారు.  ‘అంటే పార్టీ ప్రచారంకోసం చేసే ప్రచార నాటకంలాగా ఉందితప్ప, అది సోషల్ సబ్జెక్ట్లాగా లేదు. అందుకని దాన్ని సెలక్ట్ చేయడం లేదు’ అన్నారు రావుగారు.‘మరి రెండోదాని సంగతేంటండీ?.. ‘పోలీసు’ నాటిక పరిస్థితి?’ అని పక్కనున్న మా ఊరి పెద్దాయన ఒకరు అడిగారు. ‘‘‘పోలీస్’ స్ర్కిప్ట్ చాలా బావుందండీ. చాలా మంచి స్ర్కిప్ట్. కానీ వేదికమీద మాత్రం ఎవరూ బాగా వేయలేదు’ అన్నారు. ఏమనుకోవద్దండీ !అక్కడ భోజనం చేస్తున్న వారి పరిస్థితి ఏమోగానీ.. నాకు మాత్రం గుండె గుభేలుమన్నది. అక్కడ ఇంక నేను ఉండాలా? ఉండకూడదా? అని కూడా అర్థం కాని పరిస్థితి. ఒకవైపు మనసేమో అక్కడినుంచి వెళ్లమని తరుముతోంది.  మరోవైపు బుద్ధిమాత్రం ‘అసలేం చెప్తారో వింటేనే  కదా.. తప్పు ఒప్పులు తెలిసేది’ అని చెబుతోంది. ఒకరకమైన మానసిక సంఘర్షణ జరిగింది. బుద్ధికే ఓటేసి, వాళ్లేం మాట్లాడుకుంటున్నారో వినసాగా. నేను కదలకపోవడంతో, నా చుట్టూ ఉన్నవారు కూడా అలాగే నిలబడిపోయారు. ‘మరి దేన్నీ సెలక్ట్ చేయట్లేదాండీ..’ అని మెల్లిగా అసలు విషయం లేవనెత్తారు ఇంకో పెద్దమనిషి. ‘ఏమనుకోవద్దండీ.. రెండూ సెలక్ట్ చేయడం లేదు..’ అని తమ పని సక్రమంగా నిర్వర్తించామనే తృప్తితో చెప్పారు న్యాయనిర్ణేతలు.ఆ మాట విన్నాక ఈసారి బుద్ధిని మనసు జయించింది. ఇంక అసలు అక్కడ ఉండలేకపోయాం. ‘ఏంటో.. ఇంత కష్టపడి చేశాం. వీళ్లేమో ఇలా అంటున్నారు. మరి నిజంగా బాగా లేకపోతే ఊళ్లో వాళ్లు.. ‘భలే చేశావురా.. భలే చేశావురా..’ అని ఎందుకంటారు?.. అని ఒకటే ఫీలింగ్.     రాత్రి ఇంటికివచ్చి ఇంటిముందు మంచంమీద పడుకున్నా. దారిలోనూ ఎవరితోనూ ఏమీ మాట్లాడలేదు. పైన ఆకాశంలో చుక్కలు క్రమపద్ధతిలో కాకుండా అక్కడొక్కటి, ఇక్కడొకటి విచిత్రంగా కనిపించసాగాయి. మధ్యలో చందమామ నన్ను సేదతీర్చడానికి వెన్నెల కురిపిస్తున్నాడా? నా  నాటిక ఎంపిక కానందుకు ఆటపట్టిస్తూ నవ్విస్తున్నాడా? అర్థంకాని స్థితి. కల్లోలం చెందిన మనసు నిద్రకు ఉపక్రమించదేమోకానీ, అలసిన మనసు ఆదమరచి నిద్రపోతుందంటారు. అలా నా కన్నులు మూతలుపడి నిద్రలోకి జారుకున్నాయి.సినిమాల్లోకి బాగా పనికొస్తావురాఉదయాన్నే అమ్మ కల్లాపి చల్లుతూ ‘బాబూ.. లేయ్ పొద్దెక్కింది’ అని లేపింది.నిన్న వేసిన నాటకం తాలుకు ప్రభావం అమ్మ ముఖంలో అసలు కనిపించడం లేదు. అది అసలు విషయమే కానట్టు, పట్టించుకోనట్టే ఉంది. సరేనని నిద్రలేచి బద్ధకంగా ఒళ్లు విరుచుకుంటూ అడుగు బయటకు వేశా. మా ఇంటికి అవతల ఉన్న వేపచెట్టు పుల్లవిరిచి నోట్లో వేసుకుని,  లుంగీ పైకి మడిచి దట్టీ కడుతూ తిరుగుతుంటే, ఊళ్లో వీధి చివరింటిమనిషి కనిపించారు. ‘రేయ్ అబ్బాయ్.. నువ్వు సినిమాల్లోకి బాగా పనికొస్తావురా.. వెళ్లిపోరా సినిమాల్లోకి. మీ నాన్నగారితో కావలిస్తే నేను మాట్లాడుతాను’ అన్నారు. నేనేమో షాక్. రాత్రి వాళ్లు బాగా నటించలేదని చెప్తే, వీళ్లందరూ బావుంది అంటారేంటి? అని మనసులో పడింది. ఆ రోజు సాయంత్రమే మరలా కుర్రాళ్లందరూ కలిసే చోటికి వెళ్లా. మా బంధువుల్లో ఒకాయన అటుగా వెళ్తూ ‘ఇదిగో అబ్బాయ్.. ఇలా రా’ అన్నారు.     ‘వస్తున్నా మావయ్యా’ అని కూర్చున్నవాడినల్లా గబగబా లేచి సమాధానం చెప్తూ వెళ్లా. ‘నిన్న నాటిక చాలా బాగా వేశావురా. అచ్చం హీరోలాగే అనిపించావు. నీతో వేసినవాళ్ళు కూడా బాగా చేసి ఉంటే బావుండేది. రిహార్సల్స్ బాగా చేయలేదేమోనని నా అనుమానం. నిన్ను పిలిచిన విషయం ఏంటంటే, నువ్వు మరేమీ ఆలోచించకుండా సినిమాల్లోకి వెళ్లు. దానికి తగ్గ ప్రయత్నాలన్నీ చెయ్యి. నీకైమైనా సలహాలు కావాలంటే మన రామినీడు ఉన్నాడు, మన ఛటర్జీ ఉన్నాడు.. కావాలంటే మేమూ ఓ మాట చెబుతాం’ అని గుక్కతిప్పుకోకుండా చెప్పసాగారు. వింటున్నానే కానీ, ఏమని సమాధానం చెప్పాలో అర్థం కాలేదు. అందుకే తల అడ్డంగా, నిలువుగా, గుండ్రంగా.. ఎటు ఊపానో నాక్కూడా అర్థంకానంత అస్పష్టంగా ఊపా.ఆయనే  కాదు.. ఆ తర్వాత చాలామంది రోజుకు ఒక్కసారైనా నాతో సినిమాల ప్రస్తావన తెస్తూనే ఉన్నారు.రామినీడుగారి పిలుపుతో మద్రాసుకి..సుమారు నాలుగైదు వారాలు దాటాయనుకుంటా. ఒకరోజు పోస్టుమేన్ మా చిన్నాన్నకు ఒక ఉత్తరం తెచ్చిచ్చాడు. అప్పుడు నేను అక్కడే ఉన్నా. ‘చదువురా అబ్బాయి’ అని మా చిన్నాన్న నా చేతిలో పెట్టారు ఉత్తరం. ఉభయకుశలోపరితో మొదలైంది ఉత్తరం. ‘మేం మీ నాటకాలను సెలక్ట్ చేయట్లేదని మీరేమీ అసంతృప్తికి లోనుకావద్దు. మేం ఎలాంటి నాటకాలు సెలక్ట్ చేస్తామో ఒకసారి మద్రాసువచ్చి చూడండి’ అనేది ఆ ఉత్తరం సారాంశం. రాసింది మరెవరో కాదు.. రామినీడుగారు. అంత పెద్దమనిషి మన ఊరి కుర్రాళ్లను దృష్టిలో ఉంచుకుని రాశారంటే ఎంతగొప్ప. అందరూ దాని గురించే  మాట్లాడుకుంటున్నారు. ‘ఇంకేం మరి.. కుర్రాళ్లందరూ వెళ్లండి’ అని చిన్నాన్న అన్నారు. మాలో ఎవరికీ పనులు లేవు కదా.. వెళ్దామంటే వెళ్దామనుకుని అందరం కలిసి ట్రైన్లో మద్రాసు వెళ్లాం. టీనగర్లో ఛటర్జీగారి ఇంట్లోదిగాం. ఆయన్ని కలిసి కబుర్లు చెప్పి, వెంటనే రామినీడుగారి ఇంటికి చేరుకున్నాం. వాళ్ల ఇళ్లు పక్కపక్కనే  ఉండేవి. దాంతో ఇక్కడ కొందరు, అక్కడ కొందరూ అంతా ఫ్రెష్ అయి టిఫిన్లుతిని, కాఫీలు తాగి, కాస్త నిదానంగా నాటకాల దగ్గరకు వెళ్లాం.సినిమా చూసినట్టే అనిపించిందినాటకాలు మాకు కొత్తకాదు. మా ఊళ్లో, చుట్టుపక్కలా చాలా నాటకాలే చూశాం. అప్పట్లో ఎక్కువగా పౌరాణికాలే ఆడేవారు కానీ మద్రాసులో చూసినవన్నీ సాంఘికాలు. వాళ్లు నాటకాలు ఆడుతున్న తీరు, వాటిలోని కథావస్తువులు మాకు చాలా నచ్చాయి. ఒక రకంగా వాటిని చూస్తుంటే నాటకాలు చూసినట్టు అనిపించలేదు. సినిమా చూసినట్టు అనిపించింది. మేం ఉత్సాహంగా చూస్తూ ఉంటే ఒక వ్యక్తి మమ్మల్నే గమనిస్తూ ఉన్నారు. ఆవిషయం మాకు తెలియలేదు. అంతలో ఒక గొంతు ‘ఇదిగో ఇలా రండి’ అని పిలిచింది. అది మాకు అంతకు ముందు అలవాటున్న గొంతే. అది ఎవరిదంటే...  (ఇంకా ఉంది)- డా. చల్లా భాగ్యలక్ష్మి
oo varalabbai jayabheri (7)(gatavaaram taruvai)chennai aandhraaklablo mem veyalsina naatika reharsals chusi jadji cheyadaaniki iddaru pramukhulu maa ooru vachaaru. vaaridarlo okaru keveeyassarmagaaru, marokaru raavusarmagaaru. kaveeyas sarmagaaru aa rojullo chala manchi artist. cheppukodagga chitraalu chala chesaru. mari mukhyamgaa pouraanika chitraallo manchiveshaalu vaesaaru. raavusarmagaaru appatike heeroga chesaru.  vaaru vacharanna  vishayam oollo aa nota eenota vinnavaarantaa gabagaba panulu puurti chesukuni vaallanu chuddaniki siddham kasagaru. antalo pillalanta vaaru digina inti mundu gumigudaru. oollo peddaallu kuudaa vaallanu kalusukuni kshemasamacharalanni kanukkunnaru. aa roju naatakam, naatika pradarsinche maa natulandaram kuudaa velli vaarini kalisi namaskaram chesi vachesam.     pillalu, peddalu andari nota aa roju jaragaboye pradarsanala gurinche. munduroju anukunnattugaane rangasthalam erpaatu chesukunnam. atithula mundu maa seenierlu  naatakam vaesaaru. adhi puurtayyaaka mem naatika veshaam. chustunnantasepu maa oollovaallu andaruu ‘brahmandam brahmandam’ ani  chappatlu kottaru. mathoti kurrakaarantaa eelaluu, golaluu saradaagaa saagindi. anta sambaraanni okkasariga chudatamto memanta husharaipoyam. jadjeelamundu naataka pradarsanappudu mem marinta husharuga evari dailagulu vaallam cheppam. ‘iragadisarra abbay’ ani okarante.. ‘mana oori paruvu nilabettarura’ ani inkokarannaru. abbo prasamsale prasamsalanukondi. annitinee chusi ubbitabbibbaipoyam. pogadtalato kadupunindatam ante ento aa roju naaku baga ardhamaindi.     ‘oo.. inka prise vachesinatte’ ani malo mem matladukosagam. amitaanandamto unnappudu mukhaallo okarakamaina kala vastundi. alanti tejassu malo prati okkariloonuu aa roju kanipinche untundani naa gatti nammakam. jadjeelaku vindu bhojanneevaraina mana ooriki atithulugaa vaste vaariki gaurava maryaadalu cheyakunda pampam. ippatikee chala palletoorlalo aa sampradaayam konasagutondi. alaa maa naatakaanni, naatikanu chuddaniki jadjeelugaa vachina iddarikee maa oollo vaallandaruu ghanamgaa vindu ivvaalanukunnaaru. maa chinnannagarintlo anduku kaavaalsina anni erpaatluu puurtayyaayi. gaarelu, boorulu, rakarakaala kuuralu, pachchallu, vepullu... saayantram poota veeche pairugaali ee ghumaghumalanu kuudaa aa vaela mosukochindi. aa vaasanala vente mem kuudaa maa chinnannagarinti gummam munduku cherukunnam. oollo vallandari paristhitii emogani.. ‘repati nunchi manam heerolam...mana ooru paruvu nilabettam’ ane bhavana natinchina  maa andariloonuu undi. anduke kaasta darjaga istri chesina battalu todukkuni akkadiki cherukunnam.        raagi gangaalaallo neellu munchukuni kaallu chetulu subhram chesukuni bhojanala daggaraku cherukunnaru iddaru atithulu. maa pinnammaku marikontamandi aadavaallu vaddanalo saayam chestunnaru. mellagaa bhojanala daggara kusala prasnaluu, oori muchhatlu ayyaka maa prastaavana vachindi. ‘‘maa vaallu ela chesarandi.. naatakam bavunda? naatika bavunda? edhi nachindi meeku... maakaithe rendoo brahmandam anipinchaayi. maa kurrallandaru chala baga chesaru’ annaru maa chinnaannagaaru. aa maatalaku atithulu iddaru navvutunnaaru. emi matladatam ledu. kasepu antaa nissabdamgaa anipinchindi. andaruu evari platelalo bhojanam vaallu shraddhagaa tintunnaru.maa pinnamma okariki neyyi vaddistondi. marokariki vadiyaalu pettindi. maro platelo aavakaayamukka kaasta noonevaatamgaa teesi vaddinchindi. cony andaruu mounamgaane  unnaaru.      enduko aa mounam konni sekanlapate unna.. naa varaku chala bhaaramgaa anipinchindi. appatidaka unna aasakti okarakamaina maatallo cheppukoleni bhavodvegamga roopaantaram chendadaanni kitiki pakkane unna nenu gamaninchaanu. emanukunnaro marala maa chinnanne chorava chesi ‘cheppandi.. farvaledu. yem bavunda? leda? ela undi? cheppandi farledu’ annaru. ‘raallu rattaalu’ ani vesina naatakamlo natinchina vaarandaruu baga chesaru. cony kathaa vastuvu entertainement natakamlaga undi’ annaru. ‘ante?’ chinnanna prasninchaaru.  ‘ante party prachaaramkosam chese prachaara natakamlaga unditappa, adhi soshal subjectlaga ledu. andukani daanni selakt cheyadam ledu’ annaru ravugaru.‘mari rendodani sangatentandii?.. ‘polisu’ naatika paristhiti?’ ani pakkanunna maa oori peddaayana okaru adigaaru. ‘‘‘polies’ srcipt chala bavundandi. chala manchi srcipt. cony vedikameeda maatram evaruu baga veyaledu’ annaru. emanukovaddandi !akkada bhojanam chestunna vaari paristhiti emogani.. naaku maatram gunde gubhelumannadi. akkada inka nenu undala? undakudada? ani kuudaa artham kaani paristhiti. okavaipu manasemo akkadinunchi vellamani tarumutondi.  marovaipu buddhimatram ‘asalem cheptaro vintene  kada.. tappu oppulu telisedi’ ani chebutondi. okarakamaina maanasika sangharshana jarigindi. buddhike otesi, vallem matladukuntunnaro vinasaagaa. nenu kadalakapovadamto, naa chuttu unnavaaru kuudaa alaage nilabadipoyaaru. ‘mari dennee selakt cheyatledandi..’ ani melliga asalu vishayam levanettaaru inko peddamanishi. ‘emanukovaddandi.. rendoo selakt cheyadam ledu..’ ani tama pani sakramamgaa nirvartinchaamane truptitoe cheppaaru nyaayanirnetalu.aa maata vinnaka eesaari buddhini manasu jayinchindi. inka asalu akkada undalekapoyam. ‘ento.. inta kashtapadi chesham. veellemo ilaa antunnaru. mari nijamgaa baga lekapothe oollo vaallu.. ‘bhale chesavura.. bhale chesavura..’ ani endukantaaru?.. ani okate feeling.     raatri intikivacchi intimundu manchammeeda padukunna. daariloonuu evaritoonuu emi matladaledu. paina aakaasamlo chukkalu kramapaddhatilo kakunda akkadokkati, ikkadokati vichitramgaa kanipinchasaagaayi. madhyalo chandamama nannu sedatiirchadaaniki vennela kuripistunnada? naa  naatika empika kaananduku aatapattistuu navvistunnada? ardhamkaani sthiti. kallolam chendina manasu nidraku upakraminchademokani, alasina manasu aadamarachi nidrapotundantaaru. alaa naa kannulu mootalupadi nidraloki jarukunnayi.cinemalloki baga panikostavuraudayan amma kallapi challutuu ‘baaboo.. ley poddekkindi’ ani lepindi.ninna vesina naatakam taaluku prabhaavam amma mukhamlo asalu kanipinchadam ledu. adhi asalu vishayame kaanattu, pattinchukonatte undi. sarenani nidralechi baddhakamgaa ollu viruchukuntuu adugu bayataku veshaa. maa intiki avatala unna vepachettu pullavirichi notlo vesukuni,  lungee paiki madichi datti kaduthuu tirugutunte, oollo veedhi chivarintimanishi kanipinchaaru. ‘rey abbay.. nuvvu cinemalloki baga panikostavura.. vellipora cinemalloki. mee naannagaarito kaavaliste nenu maatlaadutaanu’ annaru. nenemo shak. raatri vaallu baga natinchaledani chepte, veellandaruu bavundi antarenti? ani manasulo padindi. aa roju saayantrame marala kurrallandaru kalise chotiki vellaa. maa bandhuvullo okaayana atuga veltuu ‘idigo abbay.. ilaa raa’ annaru.     ‘vastunna mavayya’ ani kurchunnavadinalla gabagaba lechi samadhanam cheptuu vellaa. ‘ninna naatika chala baga vesavura. acham heerolage anipinchaavu. neetho vesinavallu kuudaa baga chesi unte bavundedi. reharsals baga cheyaledemonani naa anumanam. ninnu pilichina vishayam entante, nuvvu maremi alochinchakunda cinemalloki vellu. daaniki tagga prayatnaalannii cheyyi. neekaimainaa salahalu kavalante mana ramineedu unnaadu, mana chhatarji unnaadu.. kavalante memu oo maata chebutam’ ani gukkatippukokunda cheppasaagaaru. vintunnane cony, emani samadhanam cheppalo artham kaaledu. anduke tala addamgaa, niluvugaa, gundramgaa.. etu oopaano nakkuda ardhamkaananta aspashtamgaa oopaa.aayane  kaadu.. aa tarvaata chaalaamandi rojuku okkasaraina naatho cinimala prastaavana testune unnaaru.ramineedugaari piluputho madrasuki..sumaru naalugaidu vaaraalu datayanukunta. okaroju postumane maa chinnaannaku oka uttaram tecchichaadu. appudu nenu akkade unna. ‘chaduvura abbai’ ani maa chinnanna naa chetilo pettaaru uttaram. ubhayakusaloparito modalaindi uttaram. ‘mem mee naatakaalanu selakt cheyatledani meeremi asantruptiki lonukavaddu. mem elanti naatakaalu selakt chestamo okasari madraasuvacchi chudandi’ anedi aa uttaram saaraamsam. rasindi marevaro kaadu.. ramineedugaaru. anta peddamanishi mana oori kurraallanu drushtilo unchukuni rasarante entagoppa. andaruu daani gurinche  matladukuntunnaru. ‘inkem mari.. kurrallandaru vellandi’ ani chinnanna annaru. malo evariki panulu levu kada.. veldamante veldaamanukuni andaram kalisi trainlo madrasu vellaam. teanagarlo chhatarjeegaari intlodigam. aayanni kalisi kaburlu cheppi, ventane ramineedugaari intiki cherukunnam. vaalla illu pakkapakkane  undevi. daamto ikkada kondaru, akkada kondaruu antaa fresh ayi tiffinlutini, kaafiilu taagi, kaasta nidaanamgaa naatakaala daggaraku vellaam.sinima chusinatte anipinchindinaatakaalu maaku kottakaadu. maa oollo, chuttupakkala chala natakale chusham. appatlo ekkuvagaa pouraanikaale aadevaaru cony madraasulo chusinavanni saanghikaalu. vaallu naatakaalu aadutunna teeru, vaatilooni kathaavastuvulu maaku chala nachayi. oka rakamgaa vaatini chustunte naatakaalu chusinattu anipinchaledu. sinima chusinattu anipinchindi. mem utsaahamgaa chustuu unte oka vyakti mammalne gamanistuu unnaaru. aavishayam maaku teliyaledu. antalo oka gontu ‘idigo ilaa randi’ ani pilichindi. adhi maaku antaku mundu alavaatunna gonte. adhi evaridante...  (inka undi)- daa. challa bhagyalakshmi